**LAZDIJŲ RAJONO SAVIVALDYBĖS TARYBA**

1. **SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2017 M. LIEPOS 28 D. SPRENDIMO NR. 5TS-995 „DĖL BIUDŽETINIŲ ĮSTAIGŲ, KURIŲ SAVININKĖ YRA LAZDIJŲ RAJONO SAVIVALDYBĖ, VADOVŲ DARBO APMOKĖJIMO SISTEMOS APRAŠO PATVIRTINIMO“ PAKEITIMO**

2019 m. sausio 27 d. Nr. 34-1589

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Lazdijų rajono savivaldybės taryba nusprendžia:

Pakeisti Biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašą, patvirtintą Lazdijų rajono savivaldybės tarybos 2017 m. liepos 28 d. sprendimu Nr. 5TS-995 „Dėl Biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo patvirtinimo“:

1. Pakeisti 4 punktą ir jį išdėstyti taip:

„4. Švietimo įstaigų vadovams netaikomas aprašo 6 punktas.“

2. Pakeisti 5 punktą ir jį išdėstyti taip:

„5. Švietimo įstaigų vadovų algos pastovioji dalis nustatoma pagal įstatymo 5 priedą, atsižvelgiant į pedagoginio darbo stažą, veiklos sudėtingumą ir mokinių skaičių einamųjų metų rugsėjo 1 dieną, išskyrus Suaugusiųjų ir jaunimo mokyklos vadovo – pagal vidutinį metinį mokinių skaičių, kitų įstaigų vadovų pareiginės algos pastovioji dalis nustatoma pagal įstatymo 1 priedą, atsižvelgiant į įstaigos pareigybių sąraše nustatytą darbuotojų pareigybių skaičių ir vadovaujamo darbo patirtį:

5.1. Mokyklų vadovų pareiginės algos pastoviosios dalies koeficientai dėl veiklos sudėtingumo didinami 5-10 procentų:

5.1.1. jeigu ikimokyklinio ugdymo įstaigose, bendrojo ugdymo mokyklose, išskyrus aprašo 5.1.3 ir 5.1.4 papunkčiuose nurodytas mokyklas, ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, mokyklos vadovo pastoviosios dalies koeficientas didinamas 5-10 procentų;

5.1.2. jeigu mokykloje ugdoma (mokoma) 10 ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką ir nemokančių valstybinės kalbos, mokyklos vadovo pastoviosios dalies koeficientas didinamas 5-10 procentų dvejus metus nuo mokinio mokymosi pagal bendrojo ugdymo programas pradžios Lietuvos Respublikoje;

5.2. Jeigu mokyklos vadovo veikla atitinka 5.1.1 ir 5.1.2 papunkčiuose nustatytus kriterijus, jo pareiginės algos pastoviosios dalies koeficientas didinamas ne daugiau kaip 20 procentų.

5.3. Mokyklos vadovas motyvuotą prašymą dėl pareiginės algos pastoviosios dalies koeficiento pakeitimo teikia Lazdijų rajono savivaldybės merui iki einamųjų metų rugsėjo 5 d.“

3. Pakeisti 10 punktą ir jį išdėstyti taip:

„10. Įstaigos vadovo veiklos atitikimą nustatytiems kriterijams vertina savivaldybės mero potvarkiu sudaryta komisija. Pastoviosios dalies koeficientas įstaigos vadovui nustatomas savivaldybės mero potvarkiu.“

4. Pakeisti 14 punktą ir jį išdėstyti taip:

„14. Įstaigų vadovų pareiginės algos kintamosios dalies nustatymas priklauso nuo praėjusių metų veiklos vertinimo pagal įstaigos vadovui nustatytas metines užduotis, pasiektus rezultatus ir jų vertinimo rodiklius, o švietimo įstaigų vadovų – atsižvelgiant į praėjusių metų veiklos vertinimą, mokyklos tarybos ar švietimo pagalbos įstaigos savivaldos institucijos sprendimą, išskyrus aprašo 17 punkte nurodytąjį atvejį.“

5. Papildyti 141 punktu:

„141. Savivaldybės meras, vadovaudamasis Vyriausybės ar atitinkamo ministro, nurodyto įstatymo 14 straipsnio 2 dalyje, nustatyta tvarka ir atsižvelgdamas į metinio veiklos plano priemones, nustato metines užduotis, susijusias su metinio veiklos plano priemonėmis ir su biudžetinės įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius.“

6. Papildyti 142 punktu:

„142. Savivaldybės meras, atsižvelgdamas į savivaldybės administracijos struktūrinio padalinio, kuruojančio savivaldybės švietimo įstaigą, pateiktus siūlymus, vadovaudamasis Lietuvos Respublikos švietimo ir mokslo ministro patvirtintais Švietimo įstaigų vadovų, jų pavaduotojų ugdymui, ugdymą organizuojančių skyrių vedėjų veiklos vertinimo tvarkos nuostatais ir atsižvelgdamas į metinio veiklos plano priemones, švietimo įstaigų vadovams, dirbantiems pagal darbo sutartis, nustato metines užduotis, susijusias su švietimo įstaigų metinio veiklos plano priemonėmis arba susijusias su metinio veiklos plano priemonėmis ir su švietimo įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius.“

Savivaldybės meras

**LAZDIJŲ RAJONO SAVIVALDYBĖS TARYBA**

**DĖL LAZDIJŲ RAJONO SAVIVALDYBĖS TARYBOS 2017 M. LIEPOS 28 D. SPRENDIMO NR. 5TS-995 „DĖL BIUDŽETINIŲ ĮSTAIGŲ, KURIŲ SAVININKĖ YRA LAZDIJŲ RAJONO SAVIVALDYBĖ, VADOVŲ DARBO APMOKĖJIMO SISTEMOS APRAŠO PATVIRTINIMO“ PAKEITIMO PROJEKTO**

**AIŠKINAMASIS RAŠTAS**

2019-01-23

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2017 m. liepos 28 d. sprendimo Nr. 5TS-995 „Dėl biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymu.

Šio projekto tikslas – pakeisti biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašą, kadangi įsigaliojo Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (toliau – įstatymas) 5 priedo, pagal kurį nustatoma švietimo įstaigų vadovų algos pastovioji dalis bei kintamoji dalis, pakeitimai. Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė